ร้านราดหน้ายุ้ย เป็นร้านอาหารเจ้าแรกที่ทานตั้งแต่สมัยเรียนอยู่โรงเรียนดาราวิทยาลัยมีให้เลือกทั้งราดหน้า ผัดซีอิ้ว ข้าวราดแกง ข้าวหน้าเป็ด หมูแดง หมูกรอบ บะหมี่ ก๋วยเตี๋ยว ซึ่งขายในช่วงกลางวัน ถ้าหลังสี่ทุ่มไปแล้ว จะเอารถเข็นมาจอดอยู่หน้าร้าน  ขายโจ๊ก ข้าวต้ม ต้มเลือดหมู ไปจนถึงเวลาประมาณตีสาม หลายครั้งที่จะซื้อกลับบ้านแต่วันนี้มานทานที่ร้านที่ (มีป้ายติดว่า ห้องแอร์ไม่คิดค่าบริการเพิ่มด้วยแหละ)มื้อนี้มีสุกี้แห้งหมู ข้าวราดแกง และบะหมี่เกี๊ยวแห้งหมูแดง ในส่วนของสุกี้น้ำจิ้มของที่นี่จะรสชาติออกเปรี้ยวนิดๆ แต่ก็ถือว่ารสชาติใช้ได้ ข้าวราดแกงก็อร่อย แต่ที่เป็นพระเอกสำหรับเย็นนี้คือบะหมี่เกี๊ยวหมูแดงซึ่งหมูแดงนุ่มหอมอร่อย เกี๊ยวก็ทำไส้ได้ดีรสชาติอร่อย จนต้องซื้อหมูแดงกลับบ้านมาหนึ่งกล่องพร้อมกับราดหน้าหนึ่งถุง ร้านนี้ไม่ได้มีดีแค่ราดหน้าเลยจริงๆ 